recursal/SuperWikiNEXT-32B huggingface dataset:
**Purificación Álvarez Álvarez**, nada en Ares o 1 de febreiro de 1954, é unha mestra e política galega do PPdeG. Foi alcaldesa da Guarda de 1989 a 1999.

Traxectoria
-----------

Mestra de educación primaria. Foi elixida alcaldesa da Guarda en 1989, logo do falecemento de Manuel Díaz González "Ligero". Nas municipais de 1987 encabezou a candidatura do PPdeG e foi elixida alcaldesa con maioría absoluta. Volveu ser elixida alcaldesa nas municipais de 1991 tamén con maioría absoluta, e nas municipais de 1995 grazas a un pacto con Independientes do Baixo Miño. En 2003 dimitiu como presidenta do PP da Guarda e anunciou a súa intención de encabezar a candidatura de Independientes de A Guarda para as municipais de 2003.

|  |  |  |
| --- | --- | --- |
| Predecesor:**Manuel Díaz González "Ligero"** |  **Alcaldesa da Guarda** 1989 - 1999 | Sucesor:**José Manuel Domínguez Freitas** |

Vida persoal
------------

Casou con Ramón Alonso Pedreira, que finou en 2011; é nai de Óscar e José Ramón Alonso Álvarez.

Notas
-----

1. ↑  "Purificación Álvarez encabezará la lista de Independientes de A Guarda". Arquivado dende o orixinal o 21 de decembro de 2016. Consultado o 15 de decembro de 2016.
2. ↑  *La Voz de Galicia*, Vigo, 20-4-2011, p. 50.

Véxase tamén
------------

### Bibliografía

* Barrera, Feliciano, ed. (2002). "Álvarez Álvarez, Purificación". *Gallegos. Quién es quien en la Galicia del siglo XXI* (en castelán). Santiago de Compostela: *El Correo Gallego*. ISBN 84-8064-113-4.

### Outros artigos

* Eleccións municipais na Guarda
*Primeira misa en Cabilia*.
***Primeira misa en Cabilia*** é unha pintura ó óleo do pintor francés Horace Vernet (1789 -1863), realizada en 1854. Consérvase no Museo Cantonal de Belas Artes (MCBA) de Lausana, logo de que fose doado en 1959 por Edgar Kaufmann jr. Ten unhas dimensións de 195 x 130 cm.

Características
---------------

O cadro representa a difusión do cristianismo como parte da lexitimación do imperialismo occidental. A cerimonia que dá título á obra foi celebrada polo Imperio Francés en Cabilia (no sueste de Alxeria) o 14 de xuño de 1853 para conmemorar o vixésimo aniversario da chegada ao país.

A obra foi feita para ser exposta en París como propaganda do Segundo Imperio. Desta a dimensión relixiosa da escena, no momento de glorificar a Deus nun país de infieis. O feito de que a acción ten lugar en África do Norte móstrase na presenza dos *spahis* e as babouchas en primeiro plano. Canda a eles aparecen os oficiais en posición de repouso e os fusís dos soldados. As miradas concéntranse nas mans entrelazadas do abade e na cruz do altar, ao pé do cal se amorean os tambores da banda militar, nunha clara mostra da espada como elemento evanxelizador. A néboa que esconde parcialmente a cruz manifesta a presenza inmaterial de Deus. Porén, unha visión contemporánea podería interpretala como un veo púdico sobre o masacre levada a cabo contra os pobos indíxenas.

O padre François Régis (1808-1880), abade de Nosa Señora de Staouëli, celebrou a misa nas beiras de Oued-Agrioun. Tras del aparece o padre Thomas de Aquin. Este episodio tivo lugar ao remate da campaña dos Babors, liderada polo Mariscal Randon. Nunha carta escrita por Vernet o 25 de maio de 1854, explica que na obra «O momento que escollín é o da elevación, cando a arma substituíu a campá, e o incenso o fume do po»

Notas
-----

1. ↑  "Ficha no MCBA de Lausana". Arquivado dende o orixinal o 09-08-2016. Consultado o 30-03-2017.

Véxase tamén
------------

### Ligazóns externas

* *Primeira misa en Cabilia Arquivado 09 de agosto de 2016 en Wayback Machine.*, ficha na web do MCBA *(en castelán)*.
| *Pupila* |
| --- |
|  |
| **O ollo humano**A pupila é a área central transparente (que é negra). A zona gris/azul envolvente é o iris. A área externa branca é a esclerótica, cuxa parte central transparente é a córnea. |
|  |
| Esquema do ollo humano |
|
|
|
|
|
|
|
|
|
|
|
|

A **pupila** ou, coloquialmente, **meniña**, é un orificio na parte central do iris para o paso da luz. Trátase dunha abertura dilatable e contráctil de cor negra coa función de regular a iluminación que chega á retina, na parte posterior do ollo.

O tamaño da pupila está controlado por dous músculos: o **esfínter da pupila** péchaa e o **dilatador da pupila** ábrea.

O reflexo fotomotor da pupila examínase cunha lanterna durante a exploración neurolóxica. Este reflexo, onde participan os nervios craniais II e III, consiste na constrición da pupila como resposta á iluminación. Cando penetra a luz nun ollo, as dúas pupilas se constriñen (*reflexo consensual*) porque cada retina envía fibras ás pequenas cintas de fibras nerviosas ópticas de ambos os lados. O músculo esfínter da pupila está innervado por fibras parasimpáticas; por iso, a interrupción destas fibras determina unha dilatación da pupila polo efecto desinhibido do músculo dilatador. O primeiro signo de compresión do nervio oculomotor é un reflexo fotomotor lento ipsolateral.

Galería de imaxes
-----------------

* 
* Dilatación da pupilaDilatación da pupila
* Pupila contraídaPupila contraída
* Pupila dilatadaPupila dilatada

|  |  |
| --- | --- |
| Control de autoridades | 
* Wd: Q173318
* BNCF: 52739
* BNF: 119790819
* EBID: ID
* GND: 4176387-7
* JSTOR: pupil
* LCCN: sh85109136
* MAG: 2777394604
* NDL: 00577017
* Treccani: pupilla

 |

|  |  |
| --- | --- |
| Identificadores | 
* FMA: 58252
* MeSH: D011680
* NCIt: C33429
* TA: A15.2.03.028
* Uberon: 0001771
* UMLS: C0034121

 |
*Artigo principal**:* Cigarro.
Un puro xunto ao seu envase.
Un **puro**  ou **cigarro puro** é un cigarro consistente nun paquete firmemente enrolado de tabaco secado e fermentado, liado sen papel, nunha folla de tabaco. Acéndese por un dos extremos para poder introducir o seu fume dentro da boca do fumador a través do outro extremo.

O tabaco para puros cultívase en cantidades significativas en nacións como Brasil, Camerún, Cuba, República Dominicana, Honduras, Indonesia, México, Nicaragua e Estados Unidos.

Os puros fabricados en Cuba considéranse dunha calidade inigualable, e por iso se lles coñece habitualmente como Habanos. A reputación cubana preséntase tanto polas características únicas da rexión de Vuelta Abajo, na provincia de Pinar del Río, ao Oeste da illa, onde un microclima permite o cultivo de tabaco de alta calidade; como pola habilidade dos fabricantes cubanos do puro. Porén,
moitos expertos cren que as mellores colleitas de Honduras, Nicaragua e San Andrés Tuxtla, en México, rivalizan cos cubanos.

Notas
-----

1. ↑  **cigarro** no dicionario da **RAG** Arquivado 22 de xullo de 2013 en Wayback Machine..

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Puro*** |

### Outros artigos

* Cigarro
* Habano
* Tabaco

### Ligazóns externas

* Como fumar un puro
* Páxina de Puros Cohiba
* Páxina de El Buen Habano

|  |  |
| --- | --- |
| Control de autoridades | 
* Wd: Q1576
* BNCF: 16217
* BNF: 11959642n
* EBID: ID
* GND: 4222406-8
* JSTOR: cigars
* LCCN: sh85025969
* PSH: 8793

 |
**Ramón Allegue Martínez**, coñecido como **Padrón**, nado na Pobra do Caramiñal o 24 de xaneiro de 1935 e finado o 20 de decembro de 2022, foi un futbolista e escritor galego. Xogaba de gardameta.

Traxectoria
-----------

Comezou a xogar na Pobra do Caramiñal de onde pasou ao Cambados e despois ao Celta de Vigo. O Celta cedeuno nun principio ao Casablanca e este ao Club Turista. Na temporada 1953/54 foi cedido ao Racing Club de Ferrol, na 2ª División, pero non chegou a disputar ningún partido oficial.

Finalmente pasou a formar parte do primeiro equipo do Celta na tempada 1954–55, porén ante a competencia de Adauto e Dauder só disputou un encontro, substituíndo a Adauto.

A tempada seguinte Dauder fichou polo Xerez CD e Padrón pasou a alternarse na portería con Adauto.

Ao finalizar a tempada 1958–59 o equipo descendeu a Segunda División. Padrón permaneceu no equipo en Segunda ata o ano 1962, cando fichou polo Deportivo da Coruña.

No Deportivo debutou no verán de 1962 no Teresa Herrera, conquistando o trofeo na final ante o SL Benfica. Na tempada 1962–63 disputou tan só 6 partidos, estando á sombra de Antonio Betancort, o porteiro titular. Ao remate da campaña o equipo descendeu a Segunda División.

Véxase tamén
------------

### Bibliografía

* Barrera, F. ed. (2002). *Gallegos. Quién es quien en la Galicia del siglo XXI*. *El Correo Gallego*. p. 19. ISBN 84-8064-113-4.

### Ligazóns externas

* Datos do xogador en bdfutbol.com *(en castelán)*
|  |  |  |  |
| --- | --- | --- | --- |
| 

|  |  |  |
| --- | --- | --- |
|  |  **Purdue Boilermakers** |  |

 |
|  |
| **División** | División I da NCAA |
| **Subdivisión en fútbol americano** | Football Bowl Subdivision (FBS) |
| **Conferencia** | Big Ten Conference |
| **Alcume** | *Boilermakers* |
| **Mascota** | *Purdue Pete* |
| **Estadio de fútbol americano** | Ross-Ade Stadium(62.500 espectadores) |
| **Pavillón de baloncesto** | Mackey Arena(14.123 espectadores) |
|  |

**Purdue Boilermakers** é o equipo deportivo da Universidade de Purdue en West Lafayette, Indiana. Os equipos dos Boilermakers participan nas competicións universitarias organizadas pola NCAA, e forman parte da Big Ten Conference.

Deportes
--------

### Baloncesto

As orixes da sección de baloncesto datan de 1896. As súas mellores tempadas foron en 1969, cando chegaron por primeira vez á Final Four da NCAA, perdendo contra os UCLA Bruins, con Lew Alcindor á cabeza; e en 1980, onde conseguiron rematar outra vez entre as catro mellores universidades do país. Ó longo da súa historia foron 20 veces campións da súa conferencia.

En total 29 xogadores de Purdue chegaron a xogar na National Basketball Association (NBA), nos que salientan dous números un do Draft, Glenn Robinson en 1994, e Joe Barry Carroll en 1980.

### Fútbol americano

Ata 1889, o equipo de fútbol americano competiu de forma independente. En 1896 uníronse á Big Ten Conference. Os seus maiores logros son a consecución da Rose Bowl en 1967, ó gañar a South Carolina, e da Sun Bowl no ano 2002.

### Outros deportes

Ademais dos mencionados, compiten noutros 8 deportes, dos que hai que salientar os seguintes triunfos:

* Campión da NCAA de golf feminino en 2010.
* Campión da NCAA de baloncesto feminino en 1999.
* Campión da NCAA de golf masculino en 1961.

Véxase tamén
------------

### Ligazóns externas

* Web oficial *(en inglés)*
* Base de datos do equipo de fútbol americano *(en inglés)*
O **rego de Trabe** ou **da Trabe**, ás veces chamado **río Trabe**, nace nos altos do monte da Zapateira, nunha zona que foi un campo de mámoas, a uns 200 metros de altitude e discorre polo concello de Culleredo ata desembocar na ría do Burgo en Acea de Ama.

Descrición
----------

O rego da Trabe nace na chaira que constitúen os altos da Zapateira, na zona en que se xuntan os concellos da Coruña, Culleredo e Arteixo, preto do club de golf. Descende rapidamente entre penedos e rochas graníticas nunha pequena fraga rodeada de plantacións de eucaliptos. O seu caudal medra coas achegas de pequenos regatos e mananciais antes de chegar aos Montes de Chans, que sortea polo sur formando un pronunciado meandro, que coincide co ángulo que actualmente conforman a estrada AC-14 e o seu ramal cara ao aeroporto da Coruña. Neste relanzo a paisaxe torna chá e o río discorre por un prado primeiro, e abeirado por vexetación riparia despois. Entrando na parroquia de Almeiras, o desnivel vólvese máis acusado e o río baixa por entre un eucaliptal. Baixo a estrada N-550, o rego da Trabe recibe pola marxe esquerda as augas do seu principal afluente, o rego do Castro, que provén da faldra norte da Zapateira. Dende aquí xa flúe por unha franxa practicamente chaira no lugar da Choeira, paralelo a un paseo peonil na beira esquerda. No seu treito final, xa canalizado e nunha contorna urbana, discorre entre parques e paseos ata chegar aos muíños de Acea de Ama na ría do Burgo.

Galería de imaxes
-----------------

* Gaivotas sobre o rego de Trabe, Acea de AmaGaivotas sobre o rego de Trabe, Acea de Ama
* Rego de TrabeRego de Trabe
* Antigo muíño de mareas en Acea de Ama, na desembocadura do rego de Trabe na ría do BurgoAntigo muíño de mareas en Acea de Ama, na desembocadura do rego de Trabe na ría do Burgo

Notas
-----

1. ↑  Instituto Geográfico Nacional de España. "Cartografía Raster" (Mapa). *Iberpix. Buscar A Zapateira, entidade singular na Coruña.* (WMTS de cartografía raster do IGN ed.). 1:25.000. MTN25. Consultado o 20/10/2019.
2. ↑  Consulting, Dos Espacios Internet. "Muíños de marea". *www.adelaleiro.com*. Consultado o 2019-10-24.
3. ↑  "Os primeiros habitantes da área xeográfica coruñesa na investigación arqueolóxica". Arquivado dende o orixinal o 04 de marzo de 2016. Consultado o 01 de xuño de 2013.

Véxase tamén
------------

### Outros artigos

* Monte da Zapateira
* Museo dos Muíños de Acea de Ama

### Bibliografía

* Luís Monteagudo, *Necrópolis de Mámoas de A Zapateira* (A Coruña). Anuario Brigantino.
**Ricardo "Richard" Moar Ríos**, nado en Ordes o 20 de setembro de 1953, é un exfutbolista galego. Xogaba de defensa.

Traxectoria
-----------

Na tempada 1972–73 debutou moi novo co Deportivo da Coruña en Primeira División, participando en 3 encontros, aínda que descendendo o equipo galego esa mesma campaña a Segunda División quedando penúltimo na clasificación. Estivo presente no descenso do club galego na tempada 1979–80 a Segunda B.

Na tempada 1980–81 foi contratado polo Real Valladolid, volvendo así a Primeira División. No club valisoletano estivo 5 tempadas, conseguindo na tempada 1983–84 a Copa da Liga.

Na tempada 1985–86 volveu ao Deportivo da Coruña de Txutxi Aranguren, onde estivo dúas campañas. Habitual no cadro titular durante as dúas tempadas, compartiu posición na zaga con xogadores como Antonio Dacosta, Silvi, Miloš Hrstić, Portela ou Froilán Maldonado. Na tempada 1986–87, adestrados por Eusebio Ríos, estiveron preto de ascender a Primeira División.

Palmarés
--------

Valladolid
* Copa da Liga: 1983–84.

Véxase tamén
------------

### Ligazóns externas

* Perfil do xogador en bdfutbol.com *(en castelán)*
Non confundir con quimosina.
Estrutura da IL-8, unha das quimiocinas máis importantes
As **quimiocinas** ou **quimioquinas** forman parte dunha familia especializada de citoquinas, que funcionan como potentes mediadores ou reguladores da inflamación, pola habilidade de recrutar e activar subpoboacións específicas de leucocitos. As quimiocinas son unha grande familia de citoquinas estruturalmente homólogas que estimulan o movemento dos leucócitos e regulan a migración destes do sangue para os tecidos. Son tamén chamadas citoquinas quimiotáticas. As quimiocinas implicadas nas reaccións inflamatorias son producidas por leucocitos ou células residentes na zona de inflamación local, en resposta a estímulos externos, mentres que as quimiocinas que regulan o tráfico celular a través dos tecidos son producidas constitutivamente por varias células neses tecidos.

Véxase tamén
------------

### Outros artigos

* Citoquina
* Hormona
* Inmunidade

### Ligazóns externas

* Lista de quiocinas cos seus receptores (inglés) en nlm.nih.gov

|  |  |
| --- | --- |
| Control de autoridades | 
* Wd: Q421866
* EBID: ID
* JSTOR: chemokines
* MAG: 13373296
* Treccani: chemochina

 |

|  |  |
| --- | --- |
| Identificadores | 
* FMA: 241981
* MeSH: D018925
* MeSH: D12.644.276.374.200
* Pfam: PF00048

 |
Mecanismos de activación e inactivación da PKA. A PKA está en forma de tetrámero inactivo cando hai pouco AMPc, pero cando hai moito está en forma de monómero activo, e pode catalizar a transferencia dun fosfato desde o ATP a un substrato.
As **quinases** ou cinases (chamadas en inglés *kinases*)  son un tipo de encimas que transfiren grupos fosfato desde o ATP a un substrato específico ou diana. O proceso chámase fosforilación. A diana pode activarse ou inactivarse por medio da fosforilación, polo que as quinases están implicadas nos mecanismos de regulación e sinalización celular. Todas as quinases necesitan un ión metálico divalente como o Mg2+ ou o Mn2+ para transferir o grupo fosfato. Un exemplo de **quinase** é a PKA (proteína quinase A), é dicir, a quinase dependente de AMP cíclico.

Segundo a nomenclatura oficial as quinases son **ATP(x)fosfotransferases**, onde (x)= molécula á que se transfire o grupo fosfato.

Clasificación das quinases
--------------------------

Unha clasificación actualmente en uso da superfamilia das quinases divídeas en: quinases convencionais (ePKs) e quinases atípicas (aPKs).

### Quinases convencionais

As quinases convencionais clasifícanse en oito familias:

* Familia AGC: inclúe as quinases enlazadas a proteínas G.
* Familia CAMKs: inclúe as quinases reguladas por calmodulina.
* Familia CMGC: inclúe as quinases dependentes de ciclinas.
* Familia CK1: inclúe a caseína quinase.
* Familia RGC: inclúe os receptores asociados a guanilato ciclase.
* Familia STE: inclúe as quinases MAP.
* Familia TK: inclúe as tirosina quinases.
* Familia TKL: inclúe proteínas tipo tirosina quinases.

### Quinases atípicas

As quinases atípicas non teñen unha secuencia moi similar á das quinases convencionais, mais teñen a actividade encimática de quinase. Comprenden:

* Familia alfa
* Familia PIKK
* Familia PDHK
* Familia RIO

Notas e referencias
-------------------

1. ↑  Manning G, Whyte DB.; et al. (2002). "The protein kinase complement of the human genome". *Science* **298** (5600): 1912–1934. PMID 12471243. doi:10.1126/science.1075762.

* Hanks, S. K. & Hunter, T. Protein kinases 6. The eukaryotic protein kinase superfamily: kinase (catalytic) domain structure and classification. *FASEB J.*, maio de 1995, *9*(8), 576-596.

|  |  |
| --- | --- |
| Control de autoridades | 
* Wd: Q421851
* EBID: ID
* GEC: 0136325
* MAG: 184235292
* NKC: ph121589
* PSH: 6266

 |
Membros dunha tribo non contactada do Brasil, no estado de Acre, 2012.
Os **pobos illados**, tamén chamados **pobos non contactados** ou **tribos perdidas**, son comunidades que viven, ou viviron, ora pola súa propia elección (pobos que viven nun **illamento voluntario**) ou por outras circunstancias, sen ter contacto coa civilización global. Poucos pobos permaneceron totalmente illados da civilización global. Os activistas dos dereitos indíxenas loitan porque estes grupos sexan deixados sós, alegando que no caso contrario iso interferiría no seu dereito de autodeterminación.

No 2013, estimouse a existencia de máis de 100 tribos non contactadas en todo o mundo, a maioría nas densas áreas selváticas de América do Sur, África central e Nova Guinea. O coñecemento da existencia destes grupos provén do infrecuente e ás veces violento encontro con outras tribos veciñas, así como de fotografía aérea. As tribos illadas poden non ter inmunidade para infeccións e doenzas comúns, que poden matar unha gran porcentaxe do seu pobo despois do contacto.

Notas
-----

1. ↑  Nuwer, Rachel (4 de agosto de 2014). BBC, ed. "Future – Anthropology: The sad truth about uncontacted tribes". Consultado o 24 de xullo de 2015.
2. ↑  New Scientist, ed. (22 de agosto de 2013). "How many uncontacted tribes are left in the world?". Consultado o 3 de xullo de 2016.
3. ↑  BBC News, ed. (30 de maio de 2008). "Isolated tribe spotted in Brazil". Consultado o 5 de agosto de 2013.
4. ↑  Adams, Guy (2 de febreiro de 2012). The New Zealand Herald, ed. "Close camera encounter with 'uncontacted' Peruvian tribe".

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pobos illados***  |

### Ligazóns externas

* Survival International
* Indigenous Peoples Issues & Resources
* Cultural Survival
Para outras páxinas con títulos homónimos véxase: Rabbit-Proof Fence (filme).
Foto da *Rabbit-proof fence* (Valo a proba de coellos), tomada en 1927.
A **Rabbit-proof fence** (*Valado a proba de coellos* en galego), tamén coñecida en inglés como **State Barrier Fence of Western Australia**, **No. 1 Rabbit-proof Fence**, **State Vermin Fence** ou **Emu Fence**, é un valo construído en Australia entre os anos 1901 e 1907. A súa función era a de manter ós coellos e outras pragas agrícolas ó leste e fóra das zonas de pastoreo de Australia Occidental.

Mapa dos tres valos a proba de coellos en Australia Occidental.
En total existen tres valados en Australia Occidental: a primeira atravesa o estado de norte a sur, a segunda é máis curta e sitúase máis ó oeste e a terceira é aínda máis curta e chega até a costa occidental. Tardouse seis anos en construílas e esténdense por 3253 quilómetros. O custo final da súa construción foi de £337.841 da época.

Véxase tamén
------------

### Outros artigos

* Especie invasora
* Rabbit-Proof Fence (filme)

### Ligazóns externas

* The No.1 Rabbit Proof Fence Arquivado 08 de xullo de 2011 en Wayback Machine. *(en inglés)*
* Run Rabbit Run! Museos e Galerías de Australia *(en inglés)*
* The State Barrier Fence of Western Australia Pandora Online Archive *(en inglés)*
* The Rabbit Proof FenceArquivado 04 de febreiro de 2012 en Wayback Machine. Biblioteca da historia de Australia Occidental *(en inglés)*
* At Australia’s Bunny Fence, Variable Cloudiness Prompts Climate Study The New York Times *(en inglés)*
A **purga**, en política, é o proceso polo que o grupo no poder aparta a outros, aos que considera «indesexables» do goberno, do partido político, dunha profesión determinada ou da sociedade en conxunto, a miúdo utilizando a violencia para conseguilo. Cando esa facción perde o poder pode ocorrer que se «rehabilite» aos purgados.

As purgas na Historia
---------------------

As purgas foron un instrumento de poder político desde que se escribe a Historia. Existen exemplos no período republicano da antiga Roma, aínda que o termo (en inglés *Purge*) aparece por vez primeira en 1648, durante a Guerra civil inglesa. Durante a Revolución Francesa cada facción revolucionaria purgou aos partidarios das demais. A máis famosa purga foi a que coñece como o Terror de Robespierre, que acabou co propio Robespierre como vítima das purgas. Tras a caída de Napoleón, todos aqueles asociados á actividade revolucionaria foron purgados.

En tempos máis recentes, as purgas adóitanse asociar cos réximes stalinista e de Mao. Os purgados (entre os que se atopaban artistas, científicos, profesores, militares, e tamén comunistas que se atreveron a disentir coa dirección do partido) eran enviados a campos de traballos forzados ou executados. A máis destacada purga foi a Gran Purga iniciada por Stalin na década de 1930. O comunista chinés Deng Xiaoping acabou no poder tras sobrevivir a varias purgas.

Os nazis tamén realizaron purgas notables, en especial a da noite dos coitelos longos (1934) e as represalias en masa contra os adversarios de Adolf Hitler tras o fracaso do complot de xullo de 1944.

As ditaduras latinoamericanas tamén fixeron uso extenso das purgas durante o século XX.

Notas
-----

1. ↑  Definicións no *Dicionario da Real Academia Galega* e no Portal das Palabras para *purga*.

|  |  |
| --- | --- |
| Control de autoridades | 
* Wd: Q1262732
* BNE: XX4675049
* BNF: 11941122h
* FAST: 1069672
* GEC: 0204668
* GND: 4178894-1
* LCCN: sh85104426
* MAG: 2776722196
* SUDOC: 027350282

 |
| *Racer-X* |
| --- |
|  |
| EP de Big Black |
| Data de edición: | 1984 |
| Lanzamento: | {{{lanzamento}}} |
| Datas de gravación: |  |
| Estudio(s) de gravación: |  |
| Duración: | 15:36 |
| Xénero musical: | noise rock, post-hardcore |
| Selo discográfico: | Homestead Records |
| Producido por: |  |
| Cronoloxía |
| 

|  |  |  |
| --- | --- | --- |
| *Bulldozer* | *Racer-X*  | *Atomizer* |

 |

***Racer-X*** é o terceiro EP da banda estadounidense de post-hardcore Big Black, publicado no ano 1984 a través do selo Homestead Records. O traballo foi reeditado por Touch and Go Records en 1992.

*Racer-X* foi o primeiro disco de Big Black en cimentar a súa formación instrumental de dúas guitarras, un baixo e unha caixa de ritmos Roland TR-606. Foi o derradeiro traballo en contar co baixista Jeff Pezzati que doixou a banda para dedicar máis tempo ao seu grupo principal, Naked Raygun.

Ao igual que os dous primeiros EPs de Big Black, o disco orixinal só seis cancións (cinco de Big Black e unha de James Brown), cunha duración de menos de 20 minutos.

Título
------

Racer X era unha personaxe da serie seminal de anime *Speed Racer.* A canción título do EP fai numerosas referencias ao programa de televisión orixinal.

Sinxelo
-------

A canción "Il Duce" (sobre Benito Mussolini) gravouse na mesma sesión que os temas de *Racer-X*. A canción foi editada o seguinte ano como un sinxelo en 7" con "Big Money", do álbum *Atomizer*, como cara b. Homestead Records tamén lanzou unha versión promocional en 12" do sinxelo con "Il Duce" e "Big Money" na cara A e tres temas ao vivo na B.

Portada
-------

O EP orixinal ten unha portada realizada por Nate Kaatrud (máis coñecido como National Kato/Nash Kato) da banda Urge Overkill. Cando Touch and Go reeditou o traballo en 1992 non atoparon a portada orixinal e deseñouse unha nova.

Listaxe de cancións
-------------------

Tódolos temas escritos e compostos por Big Black, agás onde se indique. 

| N.º | Título | Escritor(es) | Duración |
| --- | --- | --- | --- |
| 1. | "Racer-X"   |   | 4:01 |
| 2. | "Shotgun"   |   | 3:28 |
| 3. | "The Ugly American"   |   | 2:41 |
| 4. | "Deep Six"   |   | 3:14 |
| 5. | "Sleep!"   |   | 2:42 |
| 6. | "The Big Payback"   | James Brown | 2:29 |

Notas
-----

1. 1 2  "Big Black: Racer X". *www.dementlieu.com*. Consultado o 2020-08-27.
**RTP Açores** (en galego RTP Azores) é unha canle de televisión pública rexional de Portugal. As súas emisións están destinadas aos habitantes da Rexión Autónoma dos Azores. A RTP Açores pertence ao ente de radiotelevisión pública, Rádio e Televisão de Portugal.
O proxecto para a **RTP Açores** comezou o 25 de abril de 1974, e coa hipótese de canais de televisión rexionais en Portugal.

A illa de São Miguel foi escollida para recibir o centro emisor, instalándose os primeiros estudios nun edificio en São Gonçalo, nos arredores da cidade de Ponta Delgada, despois dalgunhas obras de adaptación.

O día 10 de agosto de 1975 comezaron as primeiras emisións de televisión nos Azores, cunha duración excepcional de 6 horas. Unha vez concluído o período das emisións experimentais, que durou dous meses, a televisión emitía cerca de 3 horas diarias. Abriu ás 15h30, coa intervención do Presidente da Junta Governativa dos Açores, o xeneral Altino Pinto de Magalhães, e rematou ás 21h30 co "Telejornal".

O 4 de xuño de 2012, RTP Açores concentrou a súa produción rexional entre as 17:00 e as 00:00. Ás 11:00 e ás 13:00, é retransmitida a canle de noticias RTP Informação.

Programas
---------

* Información rexional: *Telejornal Açores*, *Jornal da Tarde Açores*, *Informação Açores* e *Açores Hoje*
* Información nacional: *Bom Dia Portugal* e *Notícias* (RTP3)
* Canais xuvenís: *Espaço infantil*
* Humor: *Põe-te a pau!*
* Relixión: *Eucaristia dominical*

Véxase tamén
------------

### Ligazóns externas

* Sitio Oficial - RTP/RDP Açores

|  |  |
| --- | --- |
| Control de autoridades | 
* Wd: Q3415775
* WorldCat
* VIAF: 128184205
* LCCN: no2003017785

 |
A **provincia dos Azores** foi unha estrutura administrativa do territorio do arquipélago dos Azores, creada polo Decreto n.º 28, de 4 de xuño de 1832, asinado en Ponta Delgada por Pedro IV, en nome da súa filla, a raíña María II, sendo Secretario de Estado dos Negocios do Reino o marqués de Palmela.

A provincia dos Azores resultou da extinción da Capitanía Xeneral dos Azores, mantendo, a semellanza da capitanía, a súa capital na cidade de Angra do Heroísmo, na illa Terceira.

A provincia estaba dividida en tres comarcas: Angra, a capital provincial, cun prefecto; Ponta Delgada, cun sub-prefecto; e Horta, igualmente cun subprefecto.

A Provincia dos Azores foi extinta polo Decreto n.º 64, de 28 de xuño de 1833, que a dividiu en dúas: a Provincia Oriental dos Azores, englobando as illas de San Miguel e de Santa María, con capital en Ponta Delgada; e a Provincia Occidental dos Azores, con capital en Angra e que abranxía as restantes illas do arquipélago. Esta división da provincia, feita por esixencia das elites da illa de San Miguel[], iniciou o proceso que levaría á creación dos distritos das Illas Adxacentes.

| * v
* c
* e
Provincias históricas de Portugal |
| --- |
| División medieval | 
* Alentexo
* Algarve
* Beira
* Entre Douro e Miño
* Estremadura
* Tras os Montes

 |
| División de 1832 | 
* Azores (Occidental, Central e Oriental)
* Alentexo
* Algarve
* Beira Alta
* Beira Baixa
* Douro
* Estremadura
* Madeira
* Miño
* Tras os Montes

 |
| Rexións naturais (década de 1930) | 
* Algarve
* Alto Alentejo
* Alto Douro
* Baixo Alentejo
* Beira Alta
* Beira Transmontana
* Beira Baixa
* Beira Litoral
* Douro Litoral
* Estremadura
* Miño
* Ribatexo
* Tras os Montes

 |
| División de 1936 | 
* Algarve
* Alto Alentejo
* Baixo Alentejo
* Beira Alta
* Beira Baixa
* Beira Litoral
* Douro Litoral
* Estremadura
* Miño
* Ribatexo
* Tras os Montes e Alto Douro

 |
A **rede de área extensa** ou **WAN** (acrónimo inglés derivado de "wide area network") é un tipo de rede que cobre unha área extensa. O exemplo máis coñecido de WAN é a propia Internet.

As redes de área extensa acostuman estar formadas por varias redes de área local xuntas, co que os usuarios e computadoras nun lugar poden comunicarse con usuarios e computadoras noutro lugar.

Moitas redes de área extensa pertencen a organizacións particulares e son privadas, outras, feitas por ISPs, proporcionan acceso desde unha LAN dunha organización a Internet.

As WANs utilizan comunmente como protocolo de comunicación TCP/IP, X.25, ATM ou Frame Relay.

Agora que Internet é unha WAN moi rápida, a necesidade de liñas dedicadas por parte das organizacións reduciuse, e son moi utilizadas as redes privadas virtuais, que utilizando encriptación e outras técnicas dan a sensación de ser redes dedicadas, mentres que están a ser aprovaitadas as infroestruturas da WAN.

---

|  |  |
| --- | --- |
| Este artigo tan só é un bosquexo |  *Este artigo sobre informática é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q11384
* EBID: ID
* GND: 4294149-0
* JSTOR: wide-area-networks
* LCCN: sh91002469
* MAG: 2776238582
* NKC: ph135588

 |
|  |
| --- |
| **Provincias de Irlanda** |
|  Bandeira das catro provincias |
| **Mapa** |
| Irlanda ten catro provincias |
| 1. Leinster2. Munster3. Connacht4. Ulster |

Durante o derradeiro período celta e os primeiros tempos históricos Irlanda foi dividida en **provincias**, substituíndo o sistema anterior, baseado nos tuatha.

As catro provincias son:

* Connacht
* Leinster
* Munster
* Ulster

Nun principio houbo cinco provincias, pero co paso do tempo a máis pequena, Meath, foi absorbida por Leinster. Durante a idade dourada de Irlanda, as provincias eran pouco máis ca reinos vagamente federados con fronteiras bastante flexibles. En tempos modernos, as provincias asócianse a condados específicos.

As provincias foron substituídas polo sistema actual dos condados trala ocupación normanda no século XII. En irlandés, o termo para "provincia" é *cúige*, que significa "quinto", reflectindo a división orixinal.

Véxase tamén
------------

* Illa de Irlanda
* República de Irlanda
* Irlanda do Norte
* Ulster
* Condados de Irlanda
* Subdivisións de Irlanda do Norte
* Illas Británicas
* Gran Bretaña
* Britania
* Bretaña (rexión do Edo. francés)
* Bretaña (rexión histórica)
* Reino de Irlanda
* Reino Unido de Gran Bretaña e Irlanda
* Reino Unido (Reino Unido de Gran Bretaña e Irlanda do Norte, en inglés: *United Kingdom of Great Britain and Northern Ireland*)
* Escocia
* Gales
* Cornualla
* Illa de Mann

* Portal:Irlanda

| * v
* c
* e
Provincias de Irlanda |
| --- |
| 
* Leinster
* Munster
* Connacht
* Ulster

 |
---

|  |  |
| --- | --- |
|  |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---

Unha **rede persoal de aprendizaxe** é unha rede de aprendizaxe informal que consiste de xente que aprende interactuando e derivando coñecemento desde unha contorna persoal de aprendizaxe. Nunha rede persoal de aprendizaxe (RPA, ou PLN polas súas siglas en inglés, moito máis coñecidas), unha persoa fai unha conexión con outra persoa coa intención específica de que ocorra algún tipo de aprendizaxe debido á conexión.

As redes persoais de aprendizaxe comparten unha forte asociación co concepto de contorna persoal de aprendizaxe. Martindale & Dowdy  describe unha contorna persoal de aprendizaxe como unha "manifestación dun proceso informal de aprendizaxe do aprendiz vía a web".

Aspectos
--------

De acordo coa teoría do conectivismo desenvolvida por George Siemens e Stephen Downes, o "epítome do conectivismo" é que os discentes crean concexións e desenvolven unha rede persoal que contribúe ó seu desenvolvemento persoal e profesional, e ó seu coñecemento.

Recoñecemento oficial
---------------------

A Unión Europea no seu Lifelong Learning Programme 2007–2013 ten recoñecido o potencial das RPA apoiando con presuposto o proxecto aPLaNet project (Autonomous Personal Learning Networks for Language Teachers/Redes persoais de aprendizaxe autónomo para mestres de lingua). O proxecto explica o valor dos RPA para o desenvolvemento profesional dos educadores de linguas.

Notas
-----

1. ↑  Martindale, Trey; Michael Dowdy (2010). "Personal Learning Environments". En George Veletsianos. *Emerging Technologies in Distance Education* (PDF). Athabasca University Press. pp. 177–193. ISBN 978-1-897425-77-0.
2. ↑  Connectivism: A Learning Theory for the Digital Age Arquivado 08 de setembro de 2016 en Wayback Machine. International Journal of Instructional Technology and Distance Learning, Vol. 2 No. 1, Jan 2005

Véxase tamén
------------

### Outros artigos

* Conectivismo (teoría da parendizaxe)
* Aprendizaxe en rede

### Ligazóns externas

* European Union funded education project "Autonomous Personal Learning Networks for Language Teachers" (acrónimo aPLaNet)Arquivado 08 de marzo de 2012 en Wayback Machine.
* Presentación sobre o desenvolvemento de redes persoais de aprendizaxe da Radford University
O **RT-2PM "Topol"** e un mísil balístico intercontinental deseñado pola Unión Soviética e despregado por esta e por Rusia. No código da OTAN, leva o nome de **SS-25 "Sickle "** (fouce en inglés). Entrou en servizo en 1988.

Ten unha lonxitude de 21,5 m, e un diámetro máximo de 1,8 m. A súa masa na engalaxe é de 45,1 t.

Conta con 3 etapas, e ten unha autonomía de 10.500 km.

Este mísil de combustible sólido, pode transportar dunha testa de guerra nuclear cunha carga de pago de entre 1 e 1,2 Tm.

O seu desenvolvemento comezou a en 1977, en 1994 realizou probas de voo entre 1983 e 1987. Comezou o seu despregamento en 1985. En 1996 despregaran 360 unidades deste modelo. En 2006 300 seguen en servizo. Existen plans para seren substituídos polo SS-27.

Unha versión comercial está sendo desenvolvida (*Start*), como vehículo de lanzamento espacial.

Véxase tamén
------------

### Ligazóns externas

* Datos sobre o RT-2PM Topol. *Federation of American Cientists* (FAC)

|  |  |
| --- | --- |
| Control de autoridades | 
* Wd: Q507570
* EBID: ID

 |
O **prólogo** (etim. do grego "prol": antes e "logos": discurso), é o escrito breve, situado ao principio dunha obra extensa, entre os documentos chamados preliminares, e serve a un escritor para xustificar o habela composto e ao lector para orientarse na lectura. Posúe, ademais, outros labores:

* Facer crítica literaria sobre o autor.
* Presentar ao autor, facendo unha breve descrición ou recordo do mesmo.
* Presentar a obra e ao autor a un público que descoñece sobre que trata esta, e quen e que traxectoria posúe quen a compuxo.
* Orientar sobre as modificacións que sufriu a obra: correccións, ampliacións, supresións, actualizacións, textos utilizados...
* Agradecer o labor de quen colaboraron ou participado na composición da obra.
* Defender o mérito da obra e a necesidade de que exista.
* Gañarse a simpatía do que vai lela mediante o tópico da *captatio benevolentiae*, escusar ao autor ou pedir perdón por el.

O prólogo é ademais o chanzo previo que serve para explicar ou aclarar algunhas circunstancias importantes sobre a obra literaria que ao autor interésalle destacar.

Cando o autor é novel, o prólogo adoita escribilo un escritor recoñecido para presentalo, pero nos restantes casos adoita facelo o mesmo autor que compuxo a obra extensa. Componse sempre logo de acabar a obra, non antes, e pode haber máis dun, sobre todo se a obra tivo éxito e reeditouse ou reimprimiuse varias veces, polo que cada edición nova leva o seu propio prólogo que vai a continuación dos demais. Cando os prólogos do autor acumúlanse, o autor da obra ofrece unha perspectiva diacrónica da súa relación coa obra literaria composta e a súa acollida a través dos anos, por exemplo, en *La Colmena*, de Camilo José Cela. Se o obxectivo do prólogo a unha obra é defendela, denomínase **galeato**.

O prólogo sitúase entre un conxunto de textos iniciais da obra que se denomina habitualmente como **liminares** ou **preliminares**. Posúe un carácter máis literario que a **introdución**, que é unha presentación do contido máis que do autor, e debe distinguirse claramente do **prefacio**, ou escrito preliminar que expresa a intención dunha obra con anterioridade a que esta sexa escrita.

Hai que considerar o prólogo dentro do que Gerard Genette denomina paratexto, isto é, calquera texto que se sitúa na periferia do texto literario: o título, o subtítulo, a dedicatoria, o lema, o prólogo ou prólogos, o epílogo ou ultílogo ou ultimólogo, as notas, glosas ou escolios á marxe ou ao pé, as sobrecubertas, as faixas, os capítulos refuxados, os borradores...

O prólogo ten unha grande importancia para a historia literaria, pois con frecuencia ofrece as claves críticas da interpretación da obra polo seu propio autor ou por alguén próximo a el. Só ata fai moi pouco empezou a ser estudado como xénero literario.

Ligazóns externas
-----------------

* *Borges: las estética y ética del prólogo*. Ensaio de Begonya Saez Tajafuerce na páxina da *Universidade Complutense de Madrid*.

|  |  |
| --- | --- |
| Control de autoridades | 
* Wd: Q920285
* BNCF: 53605
* BNF: 11965158w
* EBID: ID
* LCCN: sh85107398
* MAG: 2780627709

 |
A RTÉ National Symphony Orchestra.
A **RTÉ National Symphony Orchestra** (en galego **Orquestra Sinfónica Nacional da RTÉ**), anteriormente coñecida como **The National Symphony Orchestra of Ireland** e **RTÉ Symphony Orchestra** (**Orquestra Sinfónica Nacional de Irlanda** e **Orquestra Sinfónica da RTÉ**), é unha orquestra sinfónica fundada en 1948 e con sede na cidade de Dublín (Irlanda). Como un dos RTÉ Performing Groups, a RTÉ National Symphony Orchestra actualmente ofrece unha tempada de 33 concertos (nas noites dos venres de setembro a maio e retransmitidos en directo pola RTÉ lyric fm). Dende o 2005, a orquestra ofrece o programa *The Symphony Sessions* na canle RTÉ One. A orquestra participa na tempada lírica de Dublín e no festival de Wexford.

Véxase tamén
------------

### Ligazóns externas

* Sitio web oficial
* Ficha da orquestra en Naxos Records Arquivado 21 de xaneiro de 2010 en Wayback Machine.

|  |  |
| --- | --- |
| Control de autoridades | 
* Wd: Q3133175
* WorldCat
* VIAF: 156143961
* AllMusic: mn0001801891
* BNF: 14013502q
* Discogs: 5283441
* ISNI: 0000 0001 0860 662X
* LCCN: n93067232
* MusicBrainz: ID
* NKC: kn20031201010
* SUDOC: 158026284

 |
**Robin Llwyd ab Owain**, nado en xuño de 1958, é un autor, poeta e wikipedista galés. Gañou a cadeira no Eisteddfod Genedlaethol Cymru en 1991, en Mold por un poema titulado "Merch Ein Amserau" (A rapaza do noso tempo). En 2013, foi nomeado primeiro administrador de Gales de Wikimedia UK. É fillo do poeta e autor Owain Owain.

Traxectoria
-----------

En 1991, Owain gañou a cadeira no Eisteddfod Genedlaethol Cymru en Mold por un poema titulado "Merch Ein Amserau". Un dos xuíces describiu o poema como un novo terreo. En decembro de 1996, converteuse no primeiro escritor galés en publicar os seus poemas na rede: *Rhedeg ar Wydr*: publicados en edición impresa en decembro de 1997. Os seus poemas foron lidos na televisión polo actor Rhys Ifans. Owain ten escrito para contidos de televisión e radio.

Ademais de poesía, Owain tamén ten escrito e publicado máis de 100 cancións, incluíndo unha cantada por Bryn Terfel: 'Brenin y Ser' e 'Pedair Oed' que foi cantada por Rhys Meirion.

Owain traballou como mestre durante 13 anos, e dende 2000 até 2008 dirixiu unha compañía de software (*Cyfrifiaduron Sycharth*).

Notas
-----

1. ↑  "Barddoniaeth gan Robin Llwyd ab Owain, Rhuthun". *www.barddoniaeth.com*. Consultado o 28 de marzo de 2018.
2. ↑  "The Welsh Academy (Welsh National Literature Promotion Agency and Society of Writers)". Arquivado dende o orixinal o 09 de abril de 2009. Consultado o 06 de xuño de 2019.
3. ↑  (www.gwerin.com), Gwerin. "Nid yw'r dudalen yn bodoli / Page does not exist - Y Lolfa". *www.ylolfa.com*. Consultado o 28 de marzo de 2018.
4. ↑  BBC News, ed. (2 de xullo de 2013). "Wicipedia Cymraeg: New manager looks to expand Wiki in Welsh". Consultado o 25 de xullo de 2013.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Robin Llwyd ab Owain Modificar a ligazón no Wikidata*** |

### Ligazóns externas

* Gwefan 'Rhedeg ar Wydr' *(en galés)*

|  |  |
| --- | --- |
| Control de autoridades | 
* Wd: Q994769
* WorldCat
* VIAF: 4421986
* Discogs: 1950512
* LCCN: nb97066897
* MusicBrainz: ID

 |
A **prórroga** ou **tempo suplementario** é un método de desempate que se utiliza en partidos de diferentes deportes cando existe igualdade ao terminar o tempo regulamentario do partido orixinal. É usual no baloncesto, onde non se considera o empate. Noutros deportes adóitase utilizar en partidos eliminatorios, onde debe haber, necesariamente, un equipo gañador.

Consiste en xogar, a continuación do partido, un tempo que varía segundo as respectivas regulamentacións.

Baloncesto
----------

O regulamento do baloncesto establece o seguinte: se o tenteo acaba en empate, ao final do tempo de xogo do cuarto período, o partido continuará cun período extra de 5 minutos. Xogaranse cantos períodos de 5 minutos sexan necesarios para romper o empate.

Fútbol
------

No caso do fútbol, o Regulamento do International Board, cuxa versión en español denomínao oficialmente **tempo suplementario**, establece que o mesmo debe durar non máis de dous tempos de 15 minutos cada un. Gaña o equipo que durante estes minutos agregados logre crebar o empate, polo que, durante o tempo extra pode suceder que se anote máis dun gol. No caso de que non rompa o empate, en xeral, recórrese ao método de tiros desde o punto penal.

Outros métodos que xa non son utilizados foron o gol de ouro e o gol de prata.

Notas
-----

1. ↑  "Procedementos para determinar o gañador dun partido ou eliminatoria" (PDF). Arquivado dende o orixinal (PDF) o 26 de xaneiro de 2009. Consultado o 29 de xuño de 2010.

|  |  |
| --- | --- |
| Control de autoridades | 
* Wd: Q186982
* EBID: ID

 |
O **Reino Unificado** (tamén chamado **Reino Reunido**) é un reino ficticio pertencente ó legendarium do escritor británico J. R. R. Tolkien e que aparece na súa novela *O Señor dos Aneis*. É o nome co que se coñeceu á unificación dos reinos de Gondor e Arnor trala Guerra do Anel, acontecida a finais da Terceira Idade do Sol. As súas capitais eran Annúminas (capital de Arnor) e Minas Tirith (capital de Gondor).

O seu primeiro rei foi Aragorn II, coroado co nome de Elessar, quen foi sucedido polo seu fillo Eldarion trala súa morte no ano 120 da Cuarta Idade do Sol.

Mantívose a senescalía que anteriormente gobernou Gondor cando a liñaxe dos reis se cortou, aínda que os senescais non conservaban os mesmos poderes de antes e estaban baixo as ordes do Rei. Porén, recibiron un novo título, o de Príncipes de Ithilien, e a partir de entón viviron en Emyn Arnen. O primeiro senescal do Reino Unificado foi Faramir, fillo do anterior senescal, Denethor II, e o cargo seguiu herdándose de pai a fillo.
**Pseudo Plutarco** é a denominación que se dá ao autor de varias obras literarias da Antiga Grecia, entre as que se atopan as seguintes:

* *Vidas dos Dez Oradores*.
* *As doutrinas dos filósofos*.
* *Sobre a educación dos fillos*.
* *Sobre a música*.
* *Sobre os ríos*.
* *Sobre a vida e poesía de Homero*.

Estas obras nalgún momento foron atribuídas a Plutarco de Queronea. Con todo, a maioría dos investigadores rexeitaron, por razóns de estilo, que as mencionadas obras poidan atribuírse a Plutarco e non se atopou un autor de nome coñecido ao que poder adscribilas.

*Sobre a vida e poesía de Homero* e *Sobre a educación dos fillos* considérase que pertencen ao século II.

Véxase tamén
------------

### Bibliografía

* Pseudo Plutarco, *Sobre la vida y poesía de Homero*, introdución de Enrique Ángel Ramos Jurado. Madrid: Gredos, 1989, ISBN 84-249-1405-8.

|  |  |
| --- | --- |
| Control de autoridades | 
* Wd: Q2657275
* WorldCat
* VIAF: 224298716
* BNF: 13197358f
* BVPB: 480537
* GND: 1151843253
* NKC: jo2016919640
* NTA: 069951284
* SUDOC: 027995194

 |
O **RT-2UTTH "Topol M"** e o máis recente mísil balístico intercontinental despregado por Rusia, e o primeiro que desenvolve trala disolución da Unión Soviética. No código da OTAN, leva o nome de **SS-27 "Topol"** (lamigueiro en ruso).

* **Entrada en servizo**: 1997
* **Lonxitude**: 21,9 m
* **Diámetro máximo**: 1,9 m
* **Número de etapas*: 3***
* **Autonomía*: 11.000 - 11.500 km***
* **Masa na engalaxe**: 41,7 t

Este mísil de combustible sólido, pode transportar dunha a seis testas de guerra cunha carga de pago de entre 1 e 1,2 t.

O seu desenvolvemento comezou a finais dos 1980, en 1994 realizou a súa primeira proba de voo e en decembro de 1997 comezou o seu despregamento en silos de SS-19 modificados. É producido polo Instituto de Tecnoloxía Termal de Moscova. En decembro de 2005 despregaran 42 unidades deste modelo.

Unha versión submarina está sendo desenvolvida (*Bulava*), co código OTAN SS-NX-30.

|  |  |
| --- | --- |
|  | Wikimedia Commons ten máis contidos multimedia na categoría:  ***RT-2UTTH Topol M Modificar a ligazón no Wikidata*** |
**Salvador González Solla**, nado en Ponteareas o 1 de xullo de 1961, é un político galego do PPdeG.

Traxectoria
-----------

É enxeñeiro agrónomo. Foi xerente da Fundación para o Desenvolvemento Comarcal da Paradanta. Foi candidato do PPdeG ao concello de Ponteareas nas municipais de 1999 e 2003. Foi deputado do PPdeG no Parlamento de Galicia (2003-2004). Logo dunha moción de censura, o 13 de maio de 2004 foi elixido alcalde de Ponteareas co apoio de UCPA. Volveu ser elixido alcalde en 2007 (goberno de coalición do PPdeG e UCPA). En setembro de 2009 tomou posesión como deputado provincial permanecendo como tal ata 2011. En 2011 volveu ser elixido alcalde como candidato da lista máis votada grazas á abstención do PSdeG-PSOE. Dende 2015 traballa na Oficina de Emprego de Ponteareas como funcionario público. Nas Eleccións Xerais de abril de 2019 en España presentouse ao Senado pola provincia de Pontevedra. Non repetiu candidatura nas Eleccións de novembro dese mesmo ano.

|  |  |  |
| --- | --- | --- |
| Predecesor:**Francisco Candeira Mosquera** |  **Alcalde de Ponteareas** 2004 - 2015 | Sucesor:**Xosé Represas Giráldez** |

Notas
-----

1. ↑  Solla agradece al PSOE en su reelección que rechazara los "pactos antinaturales"
2. ↑  A Xunta creou postos en oficinas de emprego para cargos do PP e mantívoos baleiros dous anos
3. ↑  *(en castelán)*
La Xunta de Galicia facilita que cargos del Partido Popular conserven una plaza laboral pública

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Salvador González Solla Modificar a ligazón no Wikidata*** |

### Outros artigos

* Eleccións municipais en Ponteareas

### Ligazóns externas

* Entrevista